text: इंश्योरेंस सेक्टर के नियम-कायदे तय करनेवाली संस्था इंश्योरेंस रेग्युलेटरी ऐंड डिवेलपमेंट अथॉरिटी (IRDA) ने इंश्योरेंस कंपनियों को मानसिक बीमारी को भी मेडिकल इंश्योरेंस पॉलिसी में कवर करने को कहा है। इरडा ने स्पष्ट किया है कि मानसिक बीमारी को भी शारीरिक बीमारियों की तरह ही माना जाए। इसे संस्था की ओर से मानसिक बीमारियों से जुड़े मिथकों और हीन भावनाओं को मिटाने की तरफ बढ़ाए गए एक कदम के तौर पर देखा जा रहा है।